Ust Ilimsko tvenkinys
Ust Ilimsko tvenkinys (rus. Усть-Илимское водохранилище) – didelis tvenkinys Rusijoje, Irkutsko srities šiaurės rytuose. Susidarė 1974–1977 m., ties Ust Ilimsko miestu patvenkus Angaros upę. Vanduo užliejo ne tik Angaros slėnį iki pat Bratsko, bet ir Ilimo žemupį. Ilgis Angaros upe 269 km, Ilimu 299 km, plotis iki 12 km. Gylis iki 91 m. Metinė vandens lygio svyravimo amplitudė 1,5 m. Tvenkinys laivuojamas, plukdoma mediena, vykdoma žvejyba.